סלמאן מצאלחה

סלמאן מצאלחה (בערבית: سلمان مصالحة; נולד ב-4 בנובמבר 1953) הוא משורר, מסאי, מתרגם ופובליציסט דרוזי-ישראלי, הכותב בערבית ובעברית.

ביוגרפיה
מצאלחה נולד בכפר מע'אר (כפר מר'אר), ישראל, למשפחה דרוזית. בשנת 1972 עם תחילת לימודיו באוניברסיטה העברית עבר להתגורר בירושלים. ב-1998 סיים תואר שלישי. עבודת הדוקטור שלו, שעסקה באספקטים מיתולוגיים בשירה הערבית הקדומה, נכתבה בהדרכת אלברט ארזי.

מצאלחה מתמחה בקלאסיקות השירה הערבית. הוא לימד ספרות ערבית באוניברסיטה העברית בירושלים והשתתף בעריכת הקונקורדנציה לשירה ערבית קדומה. הוא חבר מערכת כתב העת "משארף".

מצאלחה פרסם שישה ספרי שירה בשפה הערבית וספר שירה אחד שנכתב בעברית, "אחד מכאן". הספר יצא בהוצאת עם עובד בשנת 2004. השיר "בחיפה מול הים", המופיע בקובץ זה, הולחן ומבוצע בידי מיכה שטרית; השיר "חלום" הולחן ומבוצע בידי יאיר דלאל; השיר "כל מה שהיה" הולחן ומבוצע בידי איל סלע ולהקת דארמה. השיר "על חופש היצירה בעידן הלאומי" מופיע באלבום "פולק ישראלי" של להקת הפולק-רוק, בציר 76.

בספטמבר 2006 זכה בפרס נשיא המדינה לספרות, על ספרו "אחד מכאן".

מצאלחה תרגם מערבית לעברית את "זכר לשכחה", ספרו של מחמוד דרוויש על קורותיו בזמן המצור הישראלי על ביירות בשנת 1982, את הרומן "הצבר" מאת סחר ח'ליפה, וכן ספרים מאת יוצרים ויוצרות פלסטיניים אחרים.

בשנים האחרונות כותב מאמרי פובליציסטיקה בעיתון "הארץ".

בשנת 2022 השתתף בהקמת הוצאת סשתאתר הוצאת סשת לתרגום מקביל לעברית וערבית לתרגום דו-לשוני מקביל של ספרי ילדים לעברית ולערבית.

מספריו
 פי אלת'רא, פי אלחג'ר - בעפר, באבן (בערבית: في الثرى، في الحجر), הוצאת ראיה, חיפה 2013.
בין השורות (ערבית: فهم المنطوق), דיון בסוגיות מסורתיות עם השלכות אקטואליות, הוצאה דיגיטלית, ספריית אילאף 2010.
 לע'ת אם - שפת אם (בערבית: لغة أم), זמאן, ירושלים 2006.
 אחד מכאן, עם עובד, תל אביב, 2004.בספר נכלל שירו של מסאלחה "חיפה מול הים", שאת הלחן למילותיו הלחינו ברי סחרוף ומיכה שטרית.
 אספקטים מיתולוגיים בשירה הערבית הקדומה, ירושלים, 1998.
 ח'אנה פארע'ה - משבצת ריקה (בערבית: خانة فارغة), זמאן, ירושלים 2002.
 מע'נאת טאאר אלחצ'ר - שירת הציפור הירוקה (בערבית: مغناة طائر الخضّر), אלכאתב, ירושלים 1979.
 ריש אלבחר - נוצות הים (בערבית: ريش البحر), זמאן, ירושלים 1999.
 כאלענכבות בלא ח'יוט - כעכביש ללא קורים (בערבית: كالعنكبوت بلا خيوط), ירושלים 1988.
 מקאמאת שרקיה - סולמות מזרחיים (בערבית: مقامات شرقية), ירושלים 1991.

 Six Early Arab Poets, New Edition and Concordance, by Albert Arazi and Salman Masalha, The Hebrew University of Jerusalem, Institute of Asian and African Studies, The Max Schloessinger Memorial Series, Jerusalem 1999.

מתרגומיו לעברית
מחמוד דרוויש, זכר לשכחה, תרגום, הערות ואחרית דבר, הוצאת שוקן, 1989
סחר ח'ליפה, הצבר, גליליאו, ירושלים 1978
עדות, עדויות על פגיעות בזכויות האדם בגדה המערבית, הוצאת מפרש, ירושלים 1986

מתרגומיו לערבית
רוני סומק, ”חלב אריות“' (ערבית: حليب سباع), הוצאת אבן לוקמאן, מצרים 2010
חיים גורי, ”אצעדה המבקשת את קרסולה“' (ערבית: خلخال ينتظر الكاحل), מבחר שירים עם הקדמה, משארף 30, 2007 עמ‘ 231-204
אהרן שבתאי, ”מולדת שכיזופרנית“ (ערבית: شيزوفرينيا الوطن), מבחר שירים עם הקדמה, משארף 23, 2004 עמ‘ 118-94
אגי משעול, ”שירים“ (ערבית: قصائد), מבחר שירים עם הקדמה, משארף 17, 2002 עמ‘ 169-159
אפרים סידון, אוזו ומוזו מכפר קאקארוזו (ערבית: أوزو وموزو من كفر كاكاروزو), נצרת 2000
דרור גרין, אגדות האינתפאדה (ערבית: حكايا الانتفاضة), ירושלים 1990
ירושלים, מחקרים על תולדות העיר (ערבית: القدس، دراسات في تاريخ المدينة), הוצאת יד יצחק בן-צבי, ירושלים 1990

 מחקר על כתיבתו 

 עווד ג'ואמיס, ספרות אזורית: ספרות ערבית בעברית בגליל התחתון: אנטון שמאס, נעים עריידי, סלמאן מצאלחה ועטאללה מנצור (עבודת מ.א. בהנחיית לילך נתנאל), אוניברסיטת בר-אילן, 2023. 

קישורים חיצוניים

 מצד אחד - האתר של סלמאן מצאלחה





 סלמאן מצאלחה, באתר "שירשת"
 סלמאן מצאלחה, באתר Poetry International Web
 "על חופש היצירה בעידן הלאומי", באתר YouTube


מכּתביו:

 בחזרה לתקופת האבן, פנים 39, יוני 2007


הערות שוליים

קטגוריה:פובליציסטים דרוזים ישראלים
קטגוריה:משוררים דרוזים ישראלים
קטגוריה:משוררים כותבי עברית
קטגוריה:עיתונאים דרוזים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:מתרגמים ישראלים
קטגוריה:מתרגמים מערבית לעברית
קטגוריה:מתרגמים מעברית לערבית
קטגוריה:סגל הארץ
קטגוריה:זוכי פרס נשיא המדינה לספרות
קטגוריה:מע'אר: אישים
קטגוריה:מתרגמי מחמוד דרוויש
קטגוריה:ישראלים שנולדו ב-1953